CELEX: 62012TN0464
Language: ro
Date: 2012-10-15 00:00:00
Title: Cauza T-464/12 P (R): Recurs introdus la 15 octombrie 2012 de Luigi Marcuccio împotriva Ordonanței din 3 august 2012 a Tribunalului Funcției Publice în cauza F-57/12 R, Marcuccio/Comisia

8.12.2012   
            
            
               RO
            
            
               Jurnalul Oficial al Uniunii Europene
            
            
               C 379/32
            
         Recurs introdus la 15 octombrie 2012 de Luigi Marcuccio împotriva Ordonanței din 3 august 2012 a Tribunalului Funcției Publice în cauza F-57/12 R, Marcuccio/Comisia
   (Cauza T-464/12 P (R))
   2012/C 379/53
   Limba de procedură: italiana
   
      Părțile
   
   
      Recurent: Luigi Marcuccio (Tricase, Italia) (reprezentant: G. Cipressa, avocat)
   
      Cealaltă parte din procedură: Comisia Europeană
   
      Concluziile
   
   Recurentul solicită Tribunalului:
   
               —
            
            
               Anularea în totalitate și fără nicio excepție a ordonanței atacate.
            
         
      Motivele și principalele argumente
   
   Prezentul recurs este îndreptat împotriva deciziei președintelui Tribunalului Funcției Publice din 3 august 2012 de respingere a cererii de suspendare a executării, în primul rând, a deciziei Comisiei prin care s-a respins cererea recurentului privind plata sumei de 1 661 EUR, dedusă în mod ilegal, în opinia acestuia din urmă, din indemnizația sa de invaliditate, în al doilea rând, a deciziei implicite a Comisiei privind respingerea reclamației, în al treilea rând, a oricărei decizii în temeiul căreia Comisia ar fi dedus suma de 1 661 EUR din indemnizația de invaliditate a recurentului pentru lunile iunie, iulie, august și septembrie 2011.
   În susținerea recursului, recurentul invocă două motive.
   
               —
            
            
               Primul motiv, întemeiat pe lipsa absolută de motivare a ordonanței atacate, inclusiv pe distorsionarea și denaturarea situației de fapt, pe lipsa vădită de logică, pe caracterul irațional și arbitrar și pe o eroare vădită de apreciere inerentă acestora, în special în ceea ce privește punctele 22-28 inclusiv din ordonanța menționată.
            
         
               —
            
            
               Al doilea motiv, întemeiat pe interpretarea eronată, falsă și irațională, precum și pe încălcarea vădită a articolului 86 din Regulamentul de procedură al Tribunalului Funcției Publice în ceea ce privește obligarea la „plata către Tribunal a sumei de 1 000 EUR”.